Foto: Getty Images Yangi Gvineya (Indoneziya hududida) orolining g‘arbiy qismida 5,5 magnitudali zilzila yuz berdi, deb xabar qilmoqda AQSh Geologiya xizmati. Yer osti silkinishlari markazi Abepura aholi punktidan 141 kilometr janubi-g‘arbda joylashgan. Zilzila o‘chog‘i 36,5 kilometrlik yer tubida bo‘lgani qayd etildi. Hozircha vayronagarchiliklar va jabrlanganlar haqida ma’lumot yo‘q. 13 avgust kuni Indoneziyada 6,4 magnitudali zilzila ro‘y bergandi.